 **บันทึกข้อความ**

**ส่วนราชการ** งานพัฒนาและจัดเก็บรายได้ กองคลัง องค์การบริหารส่วนตำบลหนองนาง

**ที่** นค ๗๕๐๐๒/ **วันที่** มีนาคม ๒๕๖๖

**เรื่อง** ขออนุมัติจัดทำประกาศราคาประเมินทุนทรัพย์ของที่ดินและสิ่งปลูกสร้าง (ภ.ด.ส.๑) ตามพระราชบัญญัติภาษี

ที่ดินและสิ่งปลูกสร้าง พ.ศ.๒๕๖๒ ประจำปี พ.ศ.๒๕๖๖

เรียน นายกองค์การบริหารส่วนตำบลหนองนาง

  **เรื่องเดิม**

**ตามพระราชบัญญัติภาษีที่ดินและสิ่งปลูกสร้าง พ.ศ. 2562 หมวด 5 มาตรา 39 ประกอบกับระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ให้องค์กรปกครองส่วนท้องถิ่นจัดทำประกาศราคาประเมินทุนทรัพย์ของที่ดินและสิ่งปลูกสร้าง อัตราภาษี และรายละเอียดอื่นที่จำเป็นตามลักษณะการใช้ประโยชน์ ของผู้มีหน้าที่เสียภาษีแต่ละราย ตามแบบ ภ.ด.ส.1 โดยแสดงไว้ ณ สำนักงานหรือที่ทำการองค์กรปกครองส่วนท้องถิ่น หรือสถานที่อื่นใดที่ประชาชนเข้าถึงได้ หรือผ่านระบบเครือข่ายอินเทอร์เน็ตทางเว็บไซต์ขององค์กรปกครองส่วนท้องถิ่น ก่อนวันที่ 1 กุมภาพันธ์ของทุกปี และตามที่กระทรวงมหาดไทยมีหนังสือด่วนมากที่ มท 0808.3/ว8680 ลงวันที่ 21 พฤศจิกายน 2566 เรื่องขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ประจำปี พ.ศ.2566 อาศัยอำนาจตามมาตรา 14 วรรคสองแห่งพระราชบัญญัติภาษีที่ดินและสิ่งปลูกสร้าง พ.ศ.2562 เห็นชอบให้ขยายกำหนดเป็นการทั่วไปอีก 2 เดือน**

**ซึ่งการประกาศราคาประเมินทุนทรัพย์ของที่ดินลและสิ่งปลูกสร้าง (ภ.ด.ส.1) อัตราภาษีที่จัดเก็บและรายละเอียดอื่นที่จำเป็นในการจัดเก็บภาษีจากเดิม จากก่อนวันที่ 1 กุมภาพันธ์ 2566 ขยายออกเป็นประกาศก่อนวันที่ ๑ เมษายน 2566 นั้น**

 **ข้อเท็จจริง**

 งานพัฒนาและจัดเก็บรายได้ กองคลัง องค์การบริหารส่วนตำบลหนองนาง ได้ดำเนินการ**จัดทำประกาศราคาประเมินทุนทรัพย์ของที่ดินและสิ่งปลูกสร้าง (ภ.ด.ส.๑)** จึงขออนุมัติจัดทำประกาศราคาประเมินทุนทรัพย์ที่ดินและสิ่งปลูกสร้าง  **(ภ.ด.ส.๑) ในครั้งนี้** ในเขตองค์การบริหารส่วนตำบลหนองนาง ประจำปี ๒๕๖๖ ให้ผู้เสียภาษีทราบ โดยติดประกาศ ณ ป้ายประกาศประชาสัมพันธ์องค์การบริหารส่วนตำบลหนองนาง และ www.nongnang.go.th

**ข้อกฎหมาย/ระเบียบ/หนังสือสั่งการ**

**- หนังสือด่วนมากที่ มท 0808.3/ว8680 ลงวันที่ 21 พฤศจิกายน 2566 เรื่องขยาย**

**กำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ประจำปี พ.ศ.2566**

**ข้อพิจารณา**

เพื่อให้เป็นไปตามข้อระเบียบ/กฎหมาย ตลอดทั้งเป็นการสนองนโยบายภาครัฐ จึงขออนุมัติ

จัดทำประกาศราคาประเมินทุนทรัพย์ของที่ดินและสิ่งปลูกสร้าง (ภ.ด.ส.๑) ตามพระราชบัญญัติภาษีที่ดินและ

สิ่งปลูกสร้าง พ.ศ. พ.ศ.๒๕๖๒ ประจำปี พ.ศ.๒๕๖๖ เห็นควรผู้บริหารได้โปรดลงนามในประกาศฯ

/รายละเอียด...............

**-๒-**

รายละเอียดตามเอกสารแนบท้ายมาพร้อมหนังสือนี้

จึงเรียนมาเพื่อโปรดพิจารณา

 (นางนิชาภัทร พันนารัตน์)

 นักวิชาการจัดเก็บรายได้ ปฏิบัติการ

 ความเห็นของ ผู้อำนวยการกองคลัง

 ……………………………………………………………………………

 .

 (นางฐิติการ สาระดำ)

 ตำแหน่ง ผู้อำนวยการกองคลัง

ความเห็นของ ปลัดองค์การบริหารส่วนตำบลหนองนาง

 ……………………………………………………………………………

 (นางนิตยา ธรรมวงศา)

 ตำแหน่ง ปลัดองค์การบริหารส่วนตำบล

 ความเห็นของ นายกองค์การบริหารส่วนตำบลหนองนาง

 อนุมัติ/ดำเนินการประกาศฯ

 ไม่อนุมัติ……………………………………………..

 (นายปราโมทย์ มุขพรหม)

 นายกองค์การบริหารส่วนตำบลหนองนาง



**ประกาศองค์การบริหารส่วนตำบลหนองนาง**

**เรื่อง ราคาประเมินทุนทรัพย์ที่ดินและสิ่งปลูกสร้าง (ภ.ด.ส.๑)**

**ตามพระราชบัญญัติภาษีที่ดินและสิ่งปลูกสร้าง พ.ศ.๒๕๖๒**

**ประจำปี พ.ศ.๒๕๖๖**

....................................................

 อาศัยอำนาจตามความใน มาตรา ๓๙ ตามพระราชบัญญัติภาษีที่ดินและสิ่งปลูกสร้าง พ.ศ.๒๕๖๒ ประกอบกับระเบียบกระทรวงมหาดไทยว่าด้วย การดำเนินการตามพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ ให้องค์กรปกครองส่วนท้องถิ่นประกาศราคาประเมินทุนทรัพย์ที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์กรปกครองส่วนท้องถิ่นก่อนวันที่ ๑ กุมภาพันธ์ของทุกปี **และตามที่กระทรวงมหาดไทยมีหนังสือด่วนมากที่ มท ๐๘๐๘.๓/ว๘๖๘๐ ลงวันที่ ๒๑ พฤศจิกายน ๒๕๖๖ เรื่องขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ.๒๕๖๒ ประจำปี พ.ศ.๒๕๖๖ อาศัยอำนาจตามมาตรา ๑๔ วรรคสองแห่งพระราชบัญญัติภาษีที่ดินและสิ่งปลูกสร้าง พ.ศ.๒๕๖๒ เห็นชอบให้ขยายกำหนดเป็นการทั่วไปอีก ๒ เดือน ซึ่งการประกาศราคาประเมินทุนทรัพย์ของที่ดินลและสิ่งปลูกสร้าง (ภ.ด.ส.๑) อัตราภาษีที่จัดเก็บและรายละเอียดอื่นที่จำเป็นในการจัดเก็บภาษีจากเดิม จากก่อนวันที่ ๑ กุมภาพันธ์ ๒๕๖๖ ขยายออกเป็นประกาศฯ ก่อนวันที่ ๑ เมษายน ๒๕๖๖**

 กองคลัง องค์การบริหารส่วนตำบลหนองนาง จึงได้ดำเนินการจัดทำประกาศราคาประเมินทุนทรัพย์ที่ดินและสิ่งปลูกสร้าง (ภ.ด.ส.๑) ในเขตองค์การบริหารส่วนตำบลหนองนาง ประจำปี ๒๕๖๖ ก่อนวันที่ ๑ เมษายน ๒๕๖๖ ให้ผู้มีหน้าที่เสียภาษีทราบ และชำระภาษีตามแบบแจ้งการประเมินภาษี ภายในเดือน มิถุนายน ๒๕๖๖ ณ องค์การบริหารส่วนตำบลหนองนาง

ทั้งนี้ หากท่านได้รับแจ้งการประเมินภาษีที่ดินและสิ่งปลูกสร้างแล้ว เห็นว่าการประเมินไม่ถูกต้อง มีสิทธิ์ยื่นคำร้องคัดค้านต่อผู้บริหารท้องถิ่นเพื่อพิจารณาเห็นชอบกับคำร้องคัดค้านนี้ ให้มีสิทธิ์อุทธรณ์ต่อคณะกรรมการพิจารณาอุทธรณ์การประเมินภาษี โดยยื่นอุทธรณ์ต่อผู้บริหารท้องถิ่นในสามสิบวันนับแต่วันที่ได้รับแจ้งคำวินิจฉัยอุทธรณ์ ทั้งนี้ ตามมาตรา ๗๓ และมาตรา ๘๓ แห่งพระราชบัญญัติภาษีที่ดินและสิ่งปลูกสร้าง พ.ศ.๒๕๖๒ โดยมีรายละเอียดตามบัญชีราคาประเมินทุนทรัพย์ (ภ.ด.ส.๑) ที่แนบมาพร้อมนี้

 อนึ่ง เจ้าของที่ดินหรือสิ่งปลูกสร้างในเขตองค์การบริหารส่วนตำบลหนองนาง ที่ยังไม่ปรากฏรายชื่อในบัญชีราคาประเมินทุนทรัพย์ที่ดินและสิ่งปลูกสร้างนี้ สามารถสอบถามได้ที่งานพัฒนาและจัดเก็บรายได้ กองคลังองค์การบริหารส่วนตำบลหนองนาง โทรศัพท์หมายเลข ๐๔๒-๐๑๔๔๗๔ ในวันและเวลาราชการ

 จึงประกาศมาเพื่อทราบโดยทั่วกัน

 ประกาศ ณ วันที่ ๓๑ มีนาคม พ.ศ. ๒๕๖๖

 (นายปราโมทย์ มุขพรหม)

 นายกองค์การบริหารส่วนตำบลหนองนาง

**ประกาศ**

**ราคาประเมินทุนทรัพย์ของที่ดินและสิ่งปลูกสร้าง (ภ.ด.ส.๑)**

**ประจำปี พ.ศ.๒๕๖๖**

**องค์การบริหารส่วนตำบลหนองนาง**

**อำเภอท่าบ่อ จังหวัดหนองคาย**